آذربایجان خاریجی ایشلر باخانی ائلمار محمدیاروو ایله ارمنیستان خاریجی ایشلر باخانی ادوارد نالبندیان، داغ‌لیق قاراباغ پروبلئمینی دانیشماق اوزره لهستانین کراکوو شهرین‌ده بیر آرایا گلدی.
آوروپا گوونلیک و امکداش‌لیق تشکیلاتی مینسک قروپو ائش باشقانلارینین دا قاتیلدیغی گؤروشمه‌ده قاراباغ پروبلئمینین چؤزوم تکلیفلری اوزرین‌ده مذاکیره ائدیلدی.
تخمیناً ۶ ساعات داوام ائد‌ن دانیشیقلار سونراسی آذربایجان خاریجی ایشلر باخانی ائلمار محمدیاروو یازی‌لی آچیقلاما وئردی.
محمدیاروو مینسک قروپو ائش باشقانلارینین دانیشیقلارین داوام ائتدیریلمه‌سی آماجی ایله فوریه آیینین باشیندا بؤلگه‌یه سفر ائدجیینی بیلدیردی.
دانیشیقلارین یاخشی گئچدیگینی ده وورغولایان محمدیاروو، پروبلئمین حلی اوچون گؤروشمه‌لرین داها قیسا فاصیله‌لرله داوام ائتدیریلمه‌سی، یاپیجی و منطیق‌لی اولماسی لازیم اولدوغونو بیلدیردی.
